laion/Wikipedia-Exotic huggingface dataset:
পিতি মার্তিনেস

গনসালো নিকোলাস মার্তিনেস (স্পেনীয়: Pity Martínez; জন্ম: ১৩ জুন ১৯৯৩; পিতি মার্তিনেস নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল নাসর এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন। মার্তিনেস ২০১৮ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ৩ ম্যাচে ১টি গোল করেছেন। গনসালো নিকোলাস মার্তিনেস ১৯৯৩ সালের ১৩ই জুন তারিখে আর্জেন্টিনার মেন্দোসা প্রদেশে জন্মগ্রহণ করেছেন এবং সেখানেই তার শৈশব অতিবাহিত করেছেন। ৩ এপ্রিল ২০২৩ পর্যন্ত হালনাগাদকৃত। "الفريق الاول – نادي النصر" [প্রথম দল – আল-নাসর ক্লাব]। alnassr.sa (ইংরেজি ভাষায়)। রিয়াদ: আল নাসর ফুটবল ক্লাব। ৩ মে ২০২০। ৩১ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২৩।  "النادي – رابطة الدوري السعودي للمحترفين" [ক্লাব – সৌদি পেশাদার লিগ]। spl.com.sa (ইংরেজি ভাষায়)। সৌদি পেশাদার লিগ। ৭ জানুয়ারি ২০২৩। ৩১ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০২৩।  উইকিমিডিয়া কমন্সে পিতি মার্তিনেস সংক্রান্ত মিডিয়া রয়েছে। পিতি মার্তিনেস – ফিফা প্রতিযোগিতার রেকর্ড (ইংরেজি) সকারওয়েতে পিতি মার্তিনেস (ইংরেজি) সকারবেসে পিতি মার্তিনেস (ইংরেজি) বিডিফুটবলে পিতি মার্তিনেস (ইংরেজি) ট্রান্সফারমার্কেটে পিতি মার্তিনেস (ইংরেজি) ওয়ার্ল্ডফুটবল.নেটে পিতি মার্তিনেস (ইংরেজি) ইএসপিএন এফসিতে পিতি মার্তিনেস (ইংরেজি) ন্যাশনাল-ফুটবল-টিমস.কমে পিতি মার্তিনেস (ইংরেজি)
কোয়েটিয়াউ আয়াম

কোয়েটিয়াউ আয়াম বা কোয়েটিয়াউ আয়াম কুয়াহ হল একটি সাধারণ চীনা-ইন্দোনেশিয়ান খাবার যা মশলাদার স্বাদযুক্ত চ্যাপ্টা আকৃতির চালের নুডুলস বা রাইস নুডলস থেকে তৈরি হয় এবং যার উপর মুরগির মাংস বা আয়াম -এর টুকড়ো ছড়ানো থাকে। এটিকে প্রায়শই ইন্দোনেশিয়ায় জনপ্রিয় মিয়ে আয়াম (চিকেন নুডলস) -এর কোয়াটিয়াউ সংস্করণ হিসাবে বর্ণনা করা হয়। চীনা রন্ধনশৈলী থেকে এর উতপত্তি হয়েছে বলে জানা যায়। ইন্দোনেশিয়ার এই খাবারের পদটি একটি জনপ্রিয় চাইনিজ ইন্দোনেশিয়ান খাবার হিসাবে স্বীকৃত। এর সাথে বাকসো বা মিটবল(মাংসের বল) মেশানো হয়। কোয়েটিয়াউ আয়াম এবং মি আয়াম রাস্তার পাশের অস্থায়ী খাবারের দোকান এবং দামী রেস্তোরাঁ সব জায়গাতে পাওয়া যায়। যেহেতু এই খাবারটি জনপ্রিয় ও মি আয়ামের সাথে প্রায় অভিন্ন, তাই খাবারের স্টল এবং রেস্তোরাঁ, যেগুলি মি আইয়াম পরিবেশন করে সেগুলিতে সাধারণত কোয়েটিয়াউ আয়াম এবং বিহুন আয়ামও পাওয়া যায়। কোয়েটিয়াউ আয়াম প্রস্তুত করতে প্রথমে ফ্ল্যাট রাইস নুডলস (চ্যাপ্টা চাল দিয়ে তৈরি নুডলস) জলে সিদ্ধ করা হয় এবং একটি পাত্রে রান্নার তেল, সয়া সস এবং রসুনের সাথে মিশ্রিত করা হয়। এই আঁঠালো প্রকৃতির সেদ্ধ নুডলগুলি যাতে একে অপরের সাথে আঁটকে না যায় তার জন্য এদের ভালো করে তেল মাখানো হয়, এই কাজের জন্য মুরগির চর্বি, লার্ড(ফ্যাটজাতীয় খাদ্য উপাদান) বা উদ্ভিজ্জ তেল ব্যবহার হয়। এরপর নুডলসে মেশানোর জন্য মুরগির মাংস কাটা হয়। মাংসগুলো সয়া সস এবং রসুন সহ অন্যান্য মশলা দিয়ে রান্না করা হয়। মুরগির মাংস জামুর ( মাশরুম ) দিয়েও রান্না করা যেতে পারে। সয়া সস দিয়ে রান্না করা মুরগির মাংস এবং মাশরুমের মিশ্রণটি ফ্ল্যাট রাইস নুডলসের উপর রাখা হয় এবং এর উপরে কাটা বসন্ত পেঁয়াজ (সবুজ শ্যালটস) দিয়ে সজ্জিত করা হয়। কোয়েটিয়াউ আয়াম সাধারণত একটি পৃথক মুরগির ঝোল, সেদ্ধ চীনা বাঁধাকপি, এবং ওয়ান্টন সহ পরিবেশন করা হয় । এই খাবারটি হয় শুকনো খাস্তা ভাজা হিসাবে রান্না করা হয় অথবা স্যুপ মিশিয়ে একে আর্দ্র নরম আকার দিয়ে, এর সাথে বাকসো (মিটবল) মিশ্রিত করে পরিবেশন করা হয়। যদিও চীনা রন্ধন প্রনালীতে প্রস্তুত কোয়েটিয়াউ আয়ামে শুয়োরের মাংসের চর্বি বা লার্ড ব্যবহার করা হয় কিন্তু সাধারণ ইন্দোনেশিয়ান মুসলিম গ্রাহকদের জন্য কুয়েটিয়াউ আয়ামে হালাল মুরগির চর্বি বা উদ্ভিজ্জ তেল ব্যবহার করে। কুয়েটিয়াউ আয়ামে অতিরিক্ত উপাদানের মধ্যে টং কে (লবণযুক্ত সংরক্ষিত শাকসবজি), বাওয়াং গোরেং (ভাজা শ্যালটস বা পেঁয়াজকলি), ডাউন বাওয়াং, লিক(পেয়াজকলি জাতীয় সব্জী), প্যাংসিট গোরেং (ভাজা ওয়ানটন), আকার টিমুন ক্যাবে রাভিট (আচারযুক্ত শসা এবং স্থানীয় উতপাদিত পাখির চোখ মরিচ), সাম্বাল চিলি সস এবং টমেটো যোগ করা যেতে পারে। Adis Sabrina। "Resep Kwetiaw ayam jamur bakso"। Cookpad (ইন্দোনেশীয় ভাষায়)। সংগ্রহের তারিখ ২০২০-০৫-০৩।  "Resep Kwetiau Jamur Ayam Pop Corn, Enak Untuk jadi Rekomendasi Menu Sarapan Besok"। Tribun Solo (ইন্দোনেশীয় ভাষায়)। সংগ্রহের তারিখ ২০২০-০৫-০৩।
কেশরি বাথ

কেশরী বাথ ( কন্নড়: ಕೇಸರಿ ಬಾತ್ ) একটি ভারতীয় মিষ্টান্ন যা সারা দেশে প্রচলিত। এর প্রস্তুতির জন্য ব্যবহৃত ধ্রুপদী উপাদানগুলি হল সুজি, চিনি, ঘি (সাধারণত), জল এবং দুধ। উত্তর ভারতের কিছু অংশে মিষ্টিটি সাধারণভাবে জোনাডুলা হালওয়া নামে পরিচিত। কেশরী বাথের সুনির্দিষ্ট রন্ধন প্রক্রিয়া তার উপাদানের প্রাপ্যতার উপর নির্ভর করে আঞ্চলিকভাবে পরিবর্তিত হয়। এই মিষ্টান্নটি প্রধানত আনারস, কলা, আম, নারকেল, বা ভাত দিয়ে প্রস্তুত করা যেতে পারে। দাবি করা হয়েছে যে খাদ্যটির উৎপত্তিস্থল কর্ণাটক, তামিলনাড়ু এবং দক্ষিণ ভারতের অন্যান্য অঞ্চল। এই খাবারটি কর্ণাটকের পাশাপাশি দক্ষিণ ভারতের একাধিক অঞ্চলের রন্ধনশৈলীতে অন্তর্ভুক্ত। সাধারণত উগাদির মতো উৎসবের সময় এটি একটি জনপ্রিয় খাবার হিসাবে প্রস্তুত করা হয়। একাধিক ভারতীয় ভাষায় কেশরি শব্দটির মাধ্যমে জাফরানকে বোঝানো হয়। জাফরান ব্যবহারের ফলে খাবারে রান্নার পর একটি কমলা-হলুদ-রঙের আভা থাকে। যদিও এটি একটি মিষ্টি খাবার, অন্ধ্রপ্রদেশ, কর্ণাটক, কেরালা এবং তামিলনাড়ুতে, এটি শুধুমাত্র একটি মিষ্টান্ন পদ হিসেবে নয়, বরঞ্চ প্রাতঃরাশের জন্যও প্রস্তুত করা হয়। এটি উপ্পিট্টু বা খারা ভাতের সাথেও পরিবেশন করা হয় এবং এই উভয় খাবারকে জনপ্রিয়ভাবে "চৌ চৌ ভাত " বলা হয়। উত্তর ভারতে, এটি একটি মিষ্টান্ন পদ হিসাবে এটি পরিবেশন করা হয়। এটি শিরা বা সুজি হালুয়ার সমতুল্য। কর্ণাটকের প্রকৃত ঐতিহ্যবাহী কেশরী বাথের রন্ধনপ্রনালীর বিপরীতে এই খাবার অনেক সরল কারন এতে সামান্য ঘি ব্যবহার হয় এবং কোন রঙ বা জাফরান ব্যবহার হয়না। সাধারণত মারাঠি/হিন্দিতে শিরা, মালায়লাম, তেলেগু এবং তামিল ভাষায় রাভা কেসারি এবং উত্তর ভারত ও বাংলাদেশে সুজি হালওয়া নামে পরিচিত খাবারগুলি কেশরি ভাতের সমতুল্য। চালুক্য রাজা সোমেশ্বর তৃতীয়ের দ্বাদশ শতাব্দীর রচনা মনসোল্লাসায় এই মিষ্টান্ন পদটিকে শালি-আন্না হিসাবে তালিকাভুক্ত করা হয়েছে। চৌ চৌ ভাত, কর্ণাটকের একটি সাধারণ প্রাতঃরাশ, যার মধ্যে একটি মশলাদার খারা ভাত এবং কেশরি ভাত থাকে। কেশরি ভাত ঐতিহ্যগতভাবে দক্ষিণ ভারতে কলার পাতায় পরিবেশন করা হয়। সাধারণ কর্ণাটক স্টাইলে কাজুবাদাম দিয়ে লেবু রঙের কেশরি ভাত "Pineapple Kesari Bath"। সংগ্রহের তারিখ ১৩ জানুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Full text of "Indian Food Tradition A Historical Companion Achaya K. T.""। archive.org। সংগ্রহের তারিখ ২০১৯-০১-৩০।
গ্রিদা নাচ

ভারতের কয়েকটি গ্রামে গ্রিদা নৃত্য পরিবেশিত হয়। যখন রবি শস্য প্রস্তুত হয়, গ্রামবাসীরা একত্রিত হয় এবং তাদের কঠোর পরিশ্রম উদযাপন করতে গ্রিদা নৃত্য পরিবেশন করে, অনুষ্ঠানটি সকাল থেকে সন্ধ্যা পর্যন্ত চলতে থাকে। গ্রিদা নৃত্য ভারতের মধ্যপ্রদেশ জেলার লোকসংস্কৃতির অন্তর্ভুক্ত একটি লোকনৃত্য। এই নৃত্যশৈলীর উৎপত্তি সম্বন্ধে একমাত্র তথ্য পাওয়া যায় যে, মধ্যপ্রদেশ রাজ্যে রবি শস্যের ফসল কাটার ঋতু (অর্থাৎ শীতকালে) উদযাপন করার জন্য এই নৃত্যশৈলীর উদ্ভব হয়েছিল। যেহেতু এই লোকনৃত্যটি পুরুষ এবং মহিলা উভয়ের দ্বারাই পরিবেশিত হয়, তাই পরিধানের পোশাক লিঙ্গ অনুসারে পরিবর্তিত হয়। পুরুষ নর্তকরা তাদের মস্তকে ময়ূরের পালক এবং অন্যান্য অলঙ্কার দিয়ে সজ্জিত পাগড়ি ধারণ করেন। পাগড়িটি হয় মসলিন অথবা সিল্ক দিয়ে তৈরি হয়। সিল্কের পাগড়ি একটি বিশেষ অনুষ্ঠানের একটি অংশ, সাধারন গ্রিদা পরিবেশনে তারা এগুলি পরিধান করেন না। তাদের পরনে হাঁটু পর্যন্ত ধুতি এবং একটি শার্ট থাকে। পুরুষ নৃত্যশিল্পীরাও ঐতিহ্যবাহী গয়না পরেন। তারা রৌপ্য বা সোনার তৈরি চুড়ি, গলার হার এবং নুপুর পরেন। এছাড়াও, পুরুষ অভিনয়কারীর ডান হাতে একটি বস্তু এবং বাম হাতে একটি রুমাল বা ময়ূরের পালক থাকে। মহিলা নর্তকীরা একটি হাঁটুর দৈর্ঘ্যের শাড়ি পরেন এবং তাদের চুল পাম এবং অন্যান্য পাতা দিয়ে সজ্জিত থাকে। এর সাথে তারা বিভিন্ন অলঙ্কার পরেন; যেমন গলায় রৌপ্য নির্মিত হার, সোনা বা প্রবাল দিয়ে বানানো গয়না, "হাঁসুলি" নামক একটি রূপার অলঙ্কার, রূপার কানের দুল, রূপার চুড়ি, পায়ের নুপুর এবং "বহুন্তা" নামে পরিচিত একটি বাজুবন্ধ। মহিলা অভিনয়শিল্পীর ডান হাতে একটি থিস্কি বা একটি তালি এবং বাম হাতে রঙিন রুমাল ধরা থাকেন। গ্রিদা নৃত্য পরিবেশনা তিনটি পর্বে বিভক্ত, সেলা- এই পর্বে ধীর এবং সংযত পদচালনার মাধ্যমে নৃত্য পরিবেশিত হয়। সেললারকি- এই পর্বে পদচালনা তুলনামূলকভাবে দ্রুত এবং সংক্ষিপ্ত হয়। সেলভাদোনি- এই ধাপে নৃত্যশিল্পীদের পায়ের কাজ অত্যন্ত দ্রুত ও বাঁধাবিহীন হয় এবং নৃত্য পরিবেশন করার সময় তাদের পুরো শরীর গতিশীল হয়। গ্রিদার তৃতীয় পর্বে নর্তক ও নর্তকীরা উদ্যমী হয়ে ওঠে এবং তারা শক্তিশালী পা ও হাতের নড়াচড়া দিয়ে নাচ শুরু করে। "Grida Dance in India"। www.india9.com।  "Grida Dance of Madhya Pradesh"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "GRIDA DANCE – MADHYA PRADESH, INDIA"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সড়ক দ্বীপ

সড়ক দ্বীপ (ইংরেজি ট্রাফিক আইল্যান্ড Traffic island) বলতে কোনও সড়কের উপরে অবস্থিত রঙ দ্বারা অঙ্কিত কোনও নকশা কিংবা বাস্তবিক কঠিন কোনও বস্তুকে বোঝায়, যেটি সড়কের যানচলাচলের প্রবাহ নিয়ন্ত্রণ করে। দুইটি সড়ক একে অপরের সাথে সূক্ষ্মকোণে ছেদ করলে তাদের মধ্যে সরু ত্রিভুজাকৃতি ফালির মতো সড়ক দ্বীপ থাকতে পারে। যদি সড়ক দ্বীপটিকে কেবলমাত্র দাগ টেনে নির্দেশ করা হয় এবং কোনও উঁচু বাধা ব্যবহার করা হয় না, তখন সেটিকে রঙকৃত দ্বীপ কিংবা ভূতুড়ে দ্বীপ (যুক্তরাজ্যের পরিভাষা গোস্ট আইল্যান্ড Ghost island) বলে। সড়ক দ্বীপগুলি মোটরযানগুলির গতি কমিয়ে আনতে অথবা সড়ক পারাপারকারী পথচারীদের জন্য সড়কের মাঝখানে একটি আশ্রয়স্থল হিসেবে কাজ করতে পারে। যখন সড়ক দ্বীপগুলি অনেক দীর্ঘ হয়, তখন সেগুলিকে সড়কবিভাজক দ্বীপ (ট্রাফিক মিডিয়ান বা সংক্ষেপে মিডিয়ান) বলে। সড়ক বিভাজক দ্বীপগুলি মূলত সড়কের মধ্যরেখা বরাবর অবস্থিত জমির ফালি, যেগুলি অনেক বেশি দূরত্ব ধরে সড়কের বিভাজক হিসেবে কাজ করে। কিছু কিছু সড়ক দ্বীপ পথচারীদের জন্য আশ্রয় দ্বীপ (ইংরেজিতে রেফিউজ আইল্যান্ড refuge island) হিসেবে কাজ করতে পারে। সড়ক দ্বীপগুলিকে প্রায়শই ছোট সড়কগুলিতে আংশিকভাবে কানা (blind) সড়ক সংযোগস্থলে বসানো হয়, যাতে মোটরগাড়িগুলি হঠাৎ করে মোড় নিয়ে দুর্ঘটনার জন্ম দিতে না পারে; এছাড়া নিরাপদ যানচলাচল বা যানচলাচল প্রশমন করতেও এগুলি ব্যবহৃত হতে পারে। সড়ক চক্রপথ আশ্রয় দ্বীপ সড়ক বিভাজক দ্বীপ Steven, Windass (১৯ অক্টোবর ২০১৫)। "When Should Ghost Islands Be Provided at Priority Junctions, and the Application of DMRB Standards on Local Roads in the UK"। ১ মার্চ ২০১৮ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) UK Highways Agency। "Geometric Design of Major/Minor Priority Junctions" (পিডিএফ)। HMSO। ২৬ জুন ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ৩১ মার্চ ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "What is a traffic island?"। Islands of LA। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্প্যাম সংযোগ?] "Traffic islands not vending zones - Post Courier"। postcourier.com.pg (ইংরেজি ভাষায়)। ১৫ নভেম্বর ২০১৭। ১ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে সড়ক দ্বীপ সম্পর্কিত মিডিয়া দেখুন। টেমপ্লেট:Road types টেমপ্লেট:Road-stub
গুজরাতি চলচ্চিত্র

গুজরাতি চলচ্চিত্র হল গুজরাতি ভাষার চলচ্চিত্র শিল্প। এটি ভারতীয় চলচ্চিত্রের প্রধান আঞ্চলিক ও স্থানীয় চলচ্চিত্র শিল্পগুলির মধ্যে একটি, এটি সূচনাকাল থেকে আজ পর্যন্ত এক হাজারেরও বেশি চলচ্চিত্র তৈরি করেছে। নীরব চলচ্চিত্রের যুগে, শিল্পের অনেক ব্যক্তি গুজরাতি ছিলেন। ভাষা-সম্পর্কিত সবাক চলচ্চিত্র শিল্পটি ১৯৩২ সালের দিকে শুরু হয়েছিল, যখন প্রথম গুজরাটি সবাক চলচ্চিত্র নরসিংহ মেহতা মুক্তি লাভ করেছিল। ১৯৪৭ সালে, ভারতের স্বাধীনতার আগ পর্যন্ত মাত্র বারোটি গুজরাতি চলচ্চিত্র বা ছায়াছবি নির্মিত হয়েছিল। সাধু, সতী বা ডাকাতের গল্পের পাশাপাশি পৌরাণিক কাহিনী ও লোককাহিনীকে কেন্দ্র করে ১৯৪০-এর দশকে চলচ্চিত্র নির্মাণে একটি উত্থান ঘটেছিল। উত্থানটি ১৯৫০–১৯৬০-এর দশকে সাহিত্যকর্মের উপর চলচ্চিত্র নির্মাণের সঙ্গে অব্যাহত ছিল। গুজরাত সরকার ১৯৭০-এর দশকে কর ছাড় ও ভর্তুকি ঘোষণা করে, যার ফলে চলচ্চিত্রের সংখ্যা বৃদ্ধি পায়, কিন্তু গুণমান হ্রাস পায়। ১৯৬০-১৯৮০-এর দশকে উন্নতি লাভ করার পর, শিল্পটি ২০০০-এর মধ্যে হ্রাস পেয়েছিল যখন নতুন চলচ্চিত্রের সংখ্যা ২০ টির নিচে নেমে আসে। গুজরাত রাজ্য সরকার ২০০৫ সালে আবার কর ছাড় ঘোষণা করেছিল, যা ২০১৭ সাল পর্যন্ত স্থায়ী হয়েছিল। শিল্পটি প্রথমে গ্রামীণ চাহিদার কারণে এবং পরে চলচ্চিত্রে নতুন প্রযুক্তি ও শহুরে বিষয়ের প্রবাহের কারণে ২০১০-এর দশকে আংশিকভাবে পুনরুজ্জীবিত হয়েছে। রাজ্য সরকার ২০১৬ সালে প্রণোদনার নীতি ঘোষণা করেছিল। গুজরাতি চলচ্চিত্র শিল্পের জন্য ঢোলিউড ডাকনামটি মুম্বই (তখন বোম্বে বলা হত) ভিত্তিক হিন্দি ভাষার চলচ্চিত্র শিল্পের জন্য ব্যবহৃত বলিউড ডাকনাম থেকে অনুপ্রাণিত। ঢোলিউড শব্দের অন্তর্গত "ঢোল" শব্দাংশটি একটি ধরনের দ্বি-মাথাযুক্ত ড্রামের প্রচুর ব্যবহারের কারণে এসেছে। এটিকে গলিউড হিসেবেও উল্লেখ করা হয়, এটি গুজরাত ও বলিউড থেকে উদ্ভূত একটি কৃত্রিম শব্দ। The word Sati has a wide range of meanings. Here Sati is used for "a good woman, devoted to her husband" or "a woman who confines her all thoughts about men to her husband." (Hindi sabdasagara dictionary). The English dictionaries define it as the act of a woman who immolates herself on the funeral pyre of her husband. See Sati. This practise is now obsolete. Here it is used for a person, not for the practise. Dasa, Syamasundara (১৯৬৫–১৯৭৫)। Hindi sabdasagara। New Edition (হিন্দি ভাষায়)। কাশী: নাগরী প্রচারিণী সভা। পৃষ্ঠা ৪৯২৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Hawley, John Stratton (৮ সেপ্টেম্বর ১৯৯৪)। Sati, the Blessing and the Curse: The Burning of Wives in India। অক্সফোর্ড ইউনিভার্সিটি প্রেস। পৃষ্ঠা ১১–১২। আইএসবিএন 978-0-19-536022-6। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গঙ্গার, অমৃত; মতি, গোকুলসিং কে.; দিশানায়েক, উইমল (১৭ এপ্রিল ২০১৩)। "Gujarati Cinema: Stories of sant, sati, shethani and sparks so few"। Routledge Handbook of Indian Cinemas। রাউটলেজ। পৃষ্ঠা ৮৮–৯৯। আইএসবিএন 978-1-136-77284-9। ডিওআই:10.4324/9780203556054। ৬ জানুয়ারি ২০১৬ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Gujarati cinema: A battle for relevance"। dna। ১৬ ডিসেম্বর ২০১২। ১৭ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ৩ এপ্রিল ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Gujarati film industry says no to Dhollywood"। দ্য টাইমস অব ইন্ডিয়া। ২০ জুলাই ২০১৬ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) আইএমডিবি-তে গুজরাতি চলচ্চিত্র
কল্পনা দেবী থৌদাম

কল্পনা দেবী থৌদাম (জন্ম ২৪শে ডিসেম্বর ১৯৮৯) একজন ভারতীয় জুডোকা। তিনি মনিপুরের পূর্ব ইম্ফলে জন্মগ্রহণ করেন। তিনি স্কটল্যান্ডের গ্লাসগোতে ২০১৪ সালের কমনওয়েলথ গেমসে মহিলাদের ৫২ কেজি ওজন শ্রেণিতে ব্রোঞ্জ পদক জিতেছিলেন। জুডোকা হিসাবে তাঁর খেলোয়াড় জীবনে, থৌদাম ১৯৯৮ সালে গুয়াহাটিতে সাব-জুনিয়র জাতীয় চ্যাম্পিয়নশিপে রৌপ্য জিতেছিলেন। তারপরে তিনি জুনিয়র জাতীয় চ্যাম্পিয়নশিপে চারটি স্বর্ণ এবং জুনিয়র এশিয়ান জুডো চ্যাম্পিয়নশিপে একটি স্বর্ণ জিতেছিলেন। ২০০৭ সালে, তিনি হায়দ্রাবাদে অনুষ্ঠিত এশিয়ান অনূর্দ্ধ- ২০ বিভাগের চ্যাম্পিয়নশিপে দ্বিতীয় স্থান অধিকার করেন। ২০১০ সালে, তিনি তাশখন্দে আন্তর্জাতিক জুডো ফেডারেশন বিশ্বকাপে একটি ব্রোঞ্জ জিতেছিলেন। একই বছরে, তিনি সিঙ্গাপুরে কমনওয়েলথ জুডো চ্যাম্পিয়নশিপে স্বর্ণপদক জিতেছিলেন। ২০১৩ সালে, উজবেকিস্তানের তাশখন্দে আইজেএফ গ্র্যান্ড প্রিক্সে প্রথম ভারতীয় হিসেবে তিনি একটি পদক জেতেন, তিনি একটি ব্রোঞ্জ পদক জিতেছিলেন। তিনি উজবেকিস্তানের জারিফা সুলতানাভাকে পরাজিত করেন, কিন্তু ইসরায়েলের গিলি কোহেনের কাছে হেরে যান। রেপেচেজ রাউন্ডে (প্রি-কোয়ার্টার ফাইনালে বা পরবর্তী পর্যায়ে হেরে যাওয়া খেলোয়াড় ব্রোঞ্জ পদকের জন্য লড়াই করার সুযোগ পান) তিনি ব্রাজিলের রাকেল সিলভাকে পরাজিত করেন। পেশাগত জীবনে, তিনি ইন্দো-তিব্বত সীমান্ত পুলিশের হেড কনস্টেবল হিসেবে দায়িত্ব পালন করেছেন। ২০১৪ কমনওয়েলথ গেমসে, তিনি ৫২ কেজি ওজন শ্রেণিতে ব্রোঞ্জ জিতেছিলেন। তিনি যথাক্রমে চেন্নাই ও জম্মুতে অনুষ্ঠিত ২০১৭ এবং ২০১৮ সালে ভারতীয় চ্যাম্পিয়নশিপে স্বর্ণপদক জিতেছেন। "Women's –52 kg Bronze medal contest"। glasgow2014.com। ২৪ জুলাই ২০১৪। ৩০ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৫ জুলাই ২০১৪।  "Kalpana Devi Thoudam, Judoka, JudoInside"। www.judoinside.com। সংগ্রহের তারিখ ২০১৯-১১-২২।  "Judoka Kalpana wins bronze at IJF Grand Prix in Tashkent"। The Times of India। ৫ অক্টোবর ২০১৩। সংগ্রহের তারিখ ২৫ জুলাই ২০১৪।  ANI (২০১৩-১০-০৮)। "ITBP's Head Constable Kalpana Devi wins Bronze Medal in World Judo Grand Prix in Tashkent"। Business Standard India। সংগ্রহের তারিখ ২০১৯-১১-২২।  "Kalpana Devi wins historic bronze in Judo WC"। Rediff (ইংরেজি ভাষায়)। সংগ্রহের তারিখ ২০১৯-১১-২২।  উইকিমিডিয়া কমন্সে কল্পনা দেবী থৌদাম সম্পর্কিত মিডিয়া দেখুন।
টম ইয়াম

টম ইয়াম হল এক ধরনের গরম এবং টক স্বাদের থাই স্যুপ বা ঝোলজাতীয় খাবার। থাই শব্দ 'টম ইয়াম' এর আক্ষরিক অর্থ 'গরম এবং টক স্যুপ'। এই স্যুপ সাধারণত চিংড়ি মাছ দিয়ে রান্না করা হয়। টম ইয়াম শব্দ দুটি থাই শব্দ থেকে উদ্ভূত। টম কথার অর্থ হল কোনো কিছুকে আগুনের আঁচে ফোটানো বা সেদ্ধ করা এবং ইয়াম মানে হল মেশানো। টম ইয়ামকে তার গরম এবং টক স্বাদ দ্বারা চিহ্নিত করা হয়। স্বাদ আনতে সুগন্ধি মশলা এবং ভেষজ খাদ্য উপাদান ঝোলের মধ্যে মেশানো হয়। এই স্যুপটি লেমনগ্রাস, কাফির লেবুর পাতা, গালাঙ্গাল, লেবুর রস, মাছ থেকে তৈরি সস এবং চূর্ণ লাল মরিচের মতো তাজা উপাদান দিয়েও তৈরি করা হয়। টম ইয়াম একটি কার্যকরী খাদ্য এবং একটি প্রাকৃতিক অ্যান্টিমাইক্রোবিয়াল হিসাবে গৃহীত হয়েছে কারণ এতে কাফির কেবুর পাতা এবং লাল মরিচের মতো প্রাকৃতিক খাদ্য উপাদান ব্যবহার হয়। বেশিরভাগ বাণিজ্যিক টম ইয়াম ভেষজ উপাদান গুঁড়ো করে তৈরি করা হয় এবং তেলে ভেজে, নেড়ে ও তারপরে সিজনিং (স্বাদের জন্য কোনো খাবারে বিভিন্ন মশলা মেশানো) এবং অন্যান্য সংরক্ষণকারী খাদ্য উপাদান (যেমন: ভিনেগার) যোগ করে প্রস্তুত করা হয়। এই বাণিজ্যিক টম ইয়াম বোতলে ভরে বা প্যাকেজে বিশ্বজুড়ে বিক্রি করা হয়। টম ইয়ামে স্বাদ আনতে তাজা ভেষজ উপাদানের সাথে সাথে বিভিন্ন খাদ্য উপাদানের পেস্ট ব্যবহার হয়। এই বিবিধ খাদ্য উপাদানের ব্যবহার অনুযায়ী টম ইয়ামের প্রকৃতি ও স্বাদে ভিন্ন বৈশিষ্ট্য থাকতে পারে। স্যুপে প্রায়ই চিংড়ি, মুরগি বা শুকরের মাংসের মতো আমিষ উপাদান মেশানো হয়। টম ইয়ামের স্বাদ সাধারনত টক এবং মশলাদার হয়, যা রান্নায় ব্যবহৃত উপাদানের উপর স্বাদ নির্ভর করে। ন্যাম প্রিক পাও নামে একটি স্থানীয় খাদ্য উপাদানের পেস্ট এই স্যুপের বিশিষ্ট স্বাদের ভিত্তি হিসাবে প্রস্তুত করা হয়। এই পেস্টের মধ্যে জল, ভেষজ উপাদান এবং মাংস যোগ করা হয়। ন্যাম প্রিক পাও পেস্টটি ভাজা মরিচ, শ্যালট(পেঁয়াজকলি) এবং রসুন দিয়েও তৈরি করা হয়। উপাদানগুলি কাঠকয়লার আগুনে ভালভাবে ঝলসানো হয়। টম ইয়ামের মূল উপাদান হল চিংড়ি বা শুয়োরের মাংস। সবচেয়ে জনপ্রিয় টম ইয়াম নদীর চিংড়ি থেকে প্রস্তুত হয় যাকে টম ইয়াম গুং বলা হয়। টম ইয়ামের অপরিহার্য ভেষজ উপাদানগুলির মধ্যে রয়েছে লেমনগ্রাস পাতা, গালাঙ্গাল এবং কাফির লেবুর পাতা। অন্যান্য গুরুত্বপূর্ণ উপাদানগুলির মধ্যে রয়েছে থাই মরিচ, মাশরুম, ধনে পাতা (সিলান্ট্রো), টমেটো, মিষ্টি সাদা পেঁয়াজ, চুনের রস, চিনি এবং মাছের সস। টম ইয়াম খুং নামক টম ইয়ামের প্রকরনটি হল নারকেল দুধ বা বাষ্পীভূত দুধের একটি প্রকার। "tom yam"। অক্সফোর্ড ইংলিশ ডিকশনারি (অনলাইন সংস্করণ)। অক্সফোর্ড ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)  (Sসাবস্ক্রিপশন বা পার্টিশিপেটিং ইনস্টিটিউট মেম্বারশিপ প্রয়োজনীয়.) "Tom Yam Kung : Not only tasty but with medicinal properties - Thiaways"। thaiwaysmagazine.com। ১ ফেব্রুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ১৮ ডিসেম্বর ২০১৫।  Siripongvutikorn, Sunisa; Thummaratwasik, Paiboon (জুন ২০০৫)। "Antimicrobial and antioxidation effects of Thai seasoning, Tom-Yum" (ইংরেজি ভাষায়): 347–352। ডিওআই:10.1016/j.lwt.2004.06.006।  "Tom Yum Soup Recipe (ต้มยำกุ้ง) - Authentic Thai Style"। Thai Street Food, Restaurants, and Recipes | Eating Thai Food (ইংরেজি ভাষায়)। ১৫ আগস্ট ২০১৪। সংগ্রহের তারিখ ২৬ এপ্রিল ২০১৭।  "Thai Roasted Chili Paste Nahm Prik Pao) Recipe - Food.com"। সংগ্রহের তারিখ ২৬ এপ্রিল ২০১৭।
বীরেন্দার শর্মা

বীরেন্দার শর্মা (জন্ম ১১ সেপ্টেম্বর ১৯৭১) একজন ভারতীয় প্রাক্তন ক্রিকেটার । তিনি ১৯৯০ থেকে ২০০৬ এর মধ্যে হিমাচল প্রদেশের হয়ে পঞ্চাশটি প্রথম-শ্রেণীর এবং চল্লিশটি লিস্ট এ ম্যাচ খেলেছেন। তিনি এখন একজন আম্পায়ার। শর্মা ২৯ সেপ্টেম্বর ২০১৫ তারিখে সফরকারী দক্ষিণ আফ্রিকার সাথে ভারত এ দলের মধ্যকার টি-টোয়েন্টি সফর ম্যাচে আম্পায়ার হিসেবে দায়িত্ব পালন করেন। নভেম্বর ২০১৬-এ মুম্বাই এবং উত্তরপ্রদেশের মধ্যে রনজি ট্রফির খেলা চলাকালীন, শর্মাকে ২য় দিনে উভয় প্রান্তে দাঁড়াতে বাধ্য করা হয়েছিল, যখন অন্য আম্পায়ার স্যাম নোগাজস্কি খাদ্যে বিষক্রিয়ায় অসুস্থ হয়ে পড়েছিলেন। মার্চ ২০১৭ সালে, তিনি ২০১৬-১৭ বিজয় হাজারে ট্রফির ফাইনালে আম্পায়ারের দায়িত্ব পালন করেন। ১০ জানুয়ারী ২০২০-এ, তিনি ভারত ও শ্রীলঙ্কার মধ্যকার খেলায় আম্পায়ার হিসাবে টি-টোয়েন্টি আন্তর্জাতিক (টি২০আই) অভিষেক হয়। এক সপ্তাহ পরে, ১৭ জানুয়ারী ২০২০-এ, তিনি তার প্রথম একদিনের আন্তর্জাতিক (ওডিআই) ম্যাচে দাঁড়িয়েছিলেন, ভারত এবং অস্ট্রেলিয়ার মধ্যকার খেলায়। ২০২১ সালের জানুয়ারীতে, আন্তর্জাতিক ক্রিকেট কাউন্সিল (আইসিসি) তাকে ভারত এবং ইংল্যান্ডের মধ্যে দ্বিতীয় টেস্ট ম্যাচের জন্য মাঠের আম্পায়ারদের একজন হিসাবে মনোনীত করেছিল। ১৩ ফেব্রুয়ারী ২০২১-এ, তিনি ভারত এবং ইংল্যান্ডের মধ্যে অনফিল্ড আম্পায়ার হিসাবে তার প্রথম টেস্টে দাঁড়িয়েছিলেন। ২০২৩ সালের জানুয়ারীতে, তাকে ২০২৩ আইসিসি অনূর্ধ্ব-১৯ মহিলা টি-টোয়েন্টি বিশ্বকাপের জন্য মাঠের একজন আম্পায়ার হিসাবে মনোনীত করা হয়। টেস্ট ক্রিকেট আম্পায়ারদের তালিকা একদিনের আন্তর্জাতিক ক্রিকেট আম্পায়ারদের তালিকা টুয়েন্টি২০ আন্তর্জাতিক ক্রিকেট আম্পায়ারদের তালিকা "Virender Sharma"। ESPN Cricinfo। সংগ্রহের তারিখ ১ নভেম্বর ২০১৭।  Service, Tribune News। "Virat Kohli loses cool at umpire Virender Sharma, square-leg umpire intervenes"। Tribuneindia News Service (ইংরেজি ভাষায়)। সংগ্রহের তারিখ ২ নভেম্বর ২০২১।  "South Africa tour of India, Tour Match: India A v South Africans at Delhi, Sep 29, 2015"। ESPN Cricinfo। সংগ্রহের তারিখ ২৯ সেপ্টেম্বর ২০১৫।  "Ranji umpire stands at both ends with partner absent ill"। ESPN Cricinfo। ১৪ নভেম্বর ২০১৬। সংগ্রহের তারিখ ১৪ নভেম্বর ২০১৬।  "Vijay Hazare Trophy, Final: Tamil Nadu v Bengal at Delhi, Mar 20, 2017"। ESPN Cricinfo। সংগ্রহের তারিখ ২০ মার্চ ২০১৭।  "3rd T20I (N), Sri Lanka tour of India at Pune, Jan 10 2020"। ESPN Cricinfo। সংগ্রহের তারিখ ১০ জানুয়ারি ২০২০।  "2nd ODI, Australia tour of India at Rajkot, Jan 17 2020"। ESPN Cricinfo। সংগ্রহের তারিখ ১৭ জানুয়ারি ২০২০।  "Anil Chaudhary, Virender Sharma set to debut as umpires in Tests"। CricBuzz। সংগ্রহের তারিখ ২৮ জানুয়ারি ২০২১।  "1st Test, Chennai, Feb 5 - Feb 9 2021, England tour of India"। ESPN Cricinfo। সংগ্রহের তারিখ ১৩ ফেব্রুয়ারি ২০২১।  "Chennai Test: For 1st time since February 1994, 2 Indian umpires will stand in a Test match in India"। India Today। সংগ্রহের তারিখ ১৩ ফেব্রুয়ারি ২০২১।  "ICC announces highest number of female match officials for ICC U19 Women's T20 World Cup 2023"। www.icc-cricket.com (ইংরেজি ভাষায়)। সংগ্রহের তারিখ ১৫ জানুয়ারি ২০২৩।  "ICC announces highest number of female match officials for U19 Women's T20 World Cup 2023"। ThePrint। ৫ জানুয়ারি ২০২৩। সংগ্রহের তারিখ ১৫ জানুয়ারি ২০২৩।  ইএসপিএনক্রিকইনফোতে বীরেন্দার শর্মা (ইংরেজি)
ইঙ্গুশ জাতি

ইঙ্গুশ জাতি ( ইঙ্গুশ: ГIалгIай )–যা ঐতিহাসিকভাবে দুর্দজুক, গ্লিগভি ও কিস্ট নামেও পরিচিত–হল একটি নাখ জনগোষ্ঠীভুক্ত একটি জাতি-গোষ্ঠী, যারা প্রধানত মধ্য ককেশাসের ইঙ্গুশেটিয়া প্রজাতন্ত্রে বসবাস করে। ইঙ্গুশেতিয়া হলো রুশ ফেডারেশনের একটি ফেডারেল প্রজাতন্ত্র। ইঙ্গুশরা প্রধানত সুন্নি মুসলমান ও ইঙ্গুশ ভাষায় কথা বলে। Албогачиева 2017, পৃ. 4। Russian Census of 2021 (রুশ ভাষায়) Степанова А. "«Люди башен»: Как живут ингуши"। ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Joshua Project // "Ingush in Kazakhstan"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Joshua Project // "Country: Uzbekistan"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Nichols, J. and Vagapov, A. D. (2004).
ইঙ্গুশ ভাষা

ইঙ্গুশ ভাষা (ГӀалгӀай мотт, Ghalghaj mott) হলো একটি উত্তর–পূর্ব ককেশীয় ভাষা, যা প্রায় ৫০০,০০০ লোকের দ্বারা বলা হয়, যারা ইঙ্গুশ নামে পরিচিত। এর ভাষাভাষী ইঙ্গুশরা রুশ ফেডারেশনের ইঙ্গুশেটিয়া এবং চেচনিয়া প্রজাতন্ত্রে বসবাস করে।